Samlerobjekt

Samlerobjekt eller samleobjekt er en gjenstand eller noe annet som anses for å ha samlerverdi av samlere. Samlerobjekt kan være kunst, antikviteter eller vanlige produkter av forskjellig type, karakter og økonomisk verdi. Det kan også være sjeldenheter fra naturen eller spesielt fine eksemplarer av noe. Ofte er det gamle, hverdagslige bruksting eller saker fra  populærkulturen som opprinnelig ikke har kostet så mye. Et nytt produkter som blir laget i begrensede mengder eller spesielle varianter, for eksempel bøker eller plater i små opplag eller særlig påkostede spesialutgaver, kan merkes og markedsføres som «samleobjekt», på engelsk ofte kalt collectable eller collector's item. I en privat eller offentlig samling kan slike objekter være valgt ut og ordnet etter for eksempel tematiske, historiske eller geografiske fellestrekk.

Se også
 Samling
 Spin-off-produkt, salgsprodukt knyttet til et populært fenomen
 Kuriositetskabinetter, eldre tiders samlinger av rariteter

Objekt